CELEX: 32018D0998
Language: hu
Date: 2018-07-12 00:00:00
Title: A Bizottság (EU) 2018/998 végrehajtási határozata (2018. július 12.) a 2009/177/EK határozat I. mellékletének Horvátország koi-herpeszvírusbetegség tekintetében fennálló helyzete, Finnország pisztrángfélék fertőző vérképzőszervi elhalása (IHN) tekintetében fennálló helyzete, Írország Bonamia ostreae-fertőzéstől mentes területeinek jegyzéke és az Egyesült Királyság Marteilia refringens-fertőzéstől mentes területeinek jegyzéke tekintetében történő módosításáról, valamint a 2010/221/EU határozat I. mellékletének az Egyesült Királyság Ostreid herpeszvírus 1 μνartól (OsHV-1 μVar) mentes területeinek jegyzéke tekintetében történő módosításáról (az értesítés a C(2018) 4381. számú dokumentummal történt) (EGT-vonatkozású szöveg.)

16.7.2018   
            
            
               HU
            
            
               Az Európai Unió Hivatalos Lapja
            
            
               L 178/9
            
         A BIZOTTSÁG (EU) 2018/998 VÉGREHAJTÁSI HATÁROZATA
   (2018. július 12.)
   a 2009/177/EK határozat I. mellékletének Horvátország koi-herpeszvírusbetegség tekintetében fennálló helyzete, Finnország pisztrángfélék fertőző vérképzőszervi elhalása (IHN) tekintetében fennálló helyzete, Írország Bonamia ostreae-fertőzéstől mentes területeinek jegyzéke és az Egyesült Királyság Marteilia refringens-fertőzéstől mentes területeinek jegyzéke tekintetében történő módosításáról, valamint a 2010/221/EU határozat I. mellékletének az Egyesült Királyság Ostreid herpeszvírus 1 μνartól (OsHV-1 μVar) mentes területeinek jegyzéke tekintetében történő módosításáról
   
      
         (az értesítés a C(2018) 4381. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 43. cikke (2) bekezdésére, 49. cikke (1) bekezdésére, 50. cikke (3) bekezdésére, 51. cikke (2) bekezdésére és 53. cikke (3) bekezdésére,
   mivel:
   
               (1)
            
            
               A 2009/177/EK bizottsági határozat (2) I. mellékletének C. része tartalmazza a 2006/88/EK irányelv IV. mellékletének II. részében említett egyes betegségektől mentesnek nyilvánított tagállamok, övezetek és területi egységek jegyzékét.
            
         
               (2)
            
            
               E jegyzékben jelenleg Horvátország egész területe a koi-herpeszvírusbetegségtől (KHV-betegség) mentes területként, Finnország egész területe pedig a pisztrángfélék fertőző vérképzőszervi elhalásától (IHN) mentes területként van feltüntetve. Az utóbbi években azonban ezek a tagállamok több alkalommal is beszámoltak e betegségek kitöréséről.
            
         
               (3)
            
            
               Mindkét tagállam olyan tájékoztatást küldött a Bizottságnak, amelyben jelezték, hogy a szóban forgó kitörések kezelése érdekében a 2006/88/EK irányelv szerinti intézkedéseket hoztak. Ezek az intézkedések néhány területen jelenleg is folyamatban vannak.
            
         
               (4)
            
            
               A szóban forgó jegyzékben jelenleg nyolc öböl kivételével Írország egész partvonala a Bonamia ostreae-fertőzéstől mentes területként van feltüntetve. A Bonamia ostreae közelmúltbeli kitörése miatt, amely Írországnak az említett betegségtől mentesnek nyilvánított területén található másik öbölben fordult elő, a 2006/88/EK irányelvnek megfelelően korlátozásokat vezettek be, és azokat a mai napig alkalmazzák.
            
         
               (5)
            
            
               Ezenkívül Észak-Írország egész partvonala a Marteilia refringens-fertőzéstől mentesnek van nyilvánítva. Az Egyesült Királyság azonban e betegség Észak-Írország két különböző öblében észlelt kitöréséről számolt be. A 2006/88/EK irányelvnek megfelelően szállítási korlátozásokat vezettek be, és alkalmaznak a mai napig.
            
         
               (6)
            
            
               A Horvátország, Finnország, Írország és az Egyesült Királyság által küldött információkkal összhangban az érintett területeket nem szabad az érintett betegségektől mentes területként feltüntetni, és Horvátország, Finnország, Írország és az Egyesült Királyság esetében módosítani kell a betegségtől mentes területek földrajzi határainak meghatározását.
            
         
               (7)
            
            
               A 2010/221/EU bizottsági határozat (3) I. melléklete tartalmazza a 2006/88/EK irányelv IV. mellékletének II. részében említett egyes betegségektől mentesnek nyilvánított tagállamok, övezetek és területi egységek jegyzékét.
            
         
               (8)
            
            
               A jegyzékben az Egyesült Királyságon belül Észak-Írország területe néhány öböl kivételével jelenleg az Ostreid herpeszvírus 1 μνartól (OsHV-1 μVar) mentes területként szerepel. Az OsHV-1 μVarnak egy másik öbölben történt közelmúltbeli felbukkanása miatt aktualizálni kell az Egyesült Királyság betegségtől mentesnek nyilvánított területe földrajzi határainak meghatározását.
            
         
               (9)
            
            
               A 2009/177/EK határozat I. mellékletét és a 2010/221/EU határozat I. mellékletét ennek megfelelően módosítani kell.
            
         
               (10)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2009/177/EK határozat I. mellékletének C. részében, a táblázat negyedik oszlopa („A betegségtől mentes terület földrajzi határai (tagállam, övezet vagy területi egység))” a következőképpen módosul:
   
               1.
            
            
               a „Koi-herpeszvírusbetegség (KHV-betegség)” sorban a Horvátországra vonatkozó bejegyzés helyébe a következő szöveg lép: „A teljes terület, kivéve a következő zónákat: a Donji Miholjacban található víziállat-tenyésztő vállalkozást (jóváhagyási szám: 2HR0109) magában foglaló zóna, továbbá a Dráva folyónak a dubravai gáttól a Duna-torkolatig tartó szakasza, a Grundjakban található víziállat-tenyésztő vállalkozást (jóváhagyási szám: 2HR0177) magában foglaló övezet, a Vučica folyó teljes szakasza a Karasica-torkolatig, és onnan a Karasica-patak egészen a Dráva-torkolatig”;
            
         
               2.
            
            
               a „Pisztrángfélék fertőző vérképzőszervi elhalása (IHN)” sorban a Finnországra vonatkozó bejegyzés helyébe a következő szöveg lép: „A teljes terület, kivéve az Ii, Kuivaniemi part menti területet és a következő vízgyűjtő területeket: 14.72 Virmasvesi, 14.73 Nilakka, 4.74 Saarijärvi terület és 4.41 Pielinen terület”;
            
         
               3.
            
            
               a „Bonamia ostreae-fertőzés” sorban az Írországra vonatkozó bejegyzés helyébe a következő szöveg lép:
               „Írország teljes partvonala, kivéve:
               
                           1.
                        
                        
                           Corki-öböl
                        
                     
                           2.
                        
                        
                           Galway-öböl
                        
                     
                           3.
                        
                        
                           Ballinakill-öböl
                        
                     
                           4.
                        
                        
                           Clew-öböl
                        
                     
                           5.
                        
                        
                           Achill Sound
                        
                     
                           6.
                        
                        
                           Loughmore, Blacksod-öböl
                        
                     
                           7.
                        
                        
                           Lough Foyle
                        
                     
                           8.
                        
                        
                           Lough Swilly
                        
                     
                           9.
                        
                        
                           Kilkieran-öböl.”;
                        
                     
         
               4.
            
            
               a „Marteilia refringens-fertőzés” sorban az Egyesült Királyságra vonatkozó bejegyzés helyébe a következő szöveg lép:
               „Nagy-Britannia teljes partvonala.
               Észak-Írország teljes partvonala, Belfast Lough és Dundrum-öböl kivételével.
               Guernsey és Herm teljes partvonala.
               Jersey állam part menti területe: a terület a Jersey-szigeten mért legmagasabb vízállás átlagos szintje, illetve a Jersey-szigeten mért legalacsonyabb vízállás átlagos szintjétől három tengeri mérföldre meghúzott képzeletbeli vonal között elterülő, csak dagálykor elárasztott és közvetlen parti terület. A terület a Normann-Breton-öbölben, a La Manche-csatorna déli oldalán helyezkedik el.
               A Man-sziget teljes partvonala.”
            
         2. cikk
   A 2010/221/EU határozat I. mellékletében, a táblázat negyedik oszlopában („A jóváhagyott nemzeti intézkedések hatálya alá tartozó területek földrajzi meghatározása”) az „Ostreid herpeszvírus 1 μνar (OsHV-1 μVar)” sorban az Egyesült Királyságra vonatkozó bejegyzés helyébe a következő szöveg lép:
   
      „Nagy-Britannia területe, kivéve a Roach folyó, a Crouch folyó, a Blackwater-torkolat és a Colne folyó (Essex), Kent északi partvonala, Poole-öböl (Dorset) és a Teign folyó (Devon)
      Észak-Írország területe, kivéve Dundrum-öböl, Killough-öböl, Lough Foyle, Carlingford Lough, Larne Lough és Strangford Lough
      Guernsey területe.”
   
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2018. július 12-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 328., 2006.11.24., 14. o.
   
   
      (2)  A Bizottság 2009/177/EK határozata (2008. október 31.) a 2006/88/EK tanácsi irányelvnek a felügyeleti és felszámolási programok, valamint a tagállamok, övezetek és területi egységek betegségtől mentes minősítése tekintetében történő végrehajtásáról (HL L 63., 2009.3.7., 15. o.).
   
      (3)  A Bizottság 2010/221/EU határozata (2010. április 15.) a tenyésztett víziállatokban és a vadon élő víziállatokban előforduló egyes betegségek hatásának enyhítésére, a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról (HL L 98., 2010.4.20., 7. o.).